Nicklas Bendtner

Nicklas Bendtner (s. 16. tammikuuta 1988 Kööpenhamina) on entinen tanskalainen jalkapalloilija. Pelipaikaltaan hän oli hyökkääjä.

 Seurajoukkueura 
KB:n kasvatti siirtyi Arsenalin organisaatioon jo vuonna 2004. Ensimmäiset vuodet kuluivat seuran juniorijoukkueissa, eikä paikkaa ykköskokoonpanossa ollut tarjolla, joten tanskalaisnuorukainen lainattiin kaudeksi 2006–2007 Englannin Mestaruussarjassa pelanneeseen Birminghamiin. Siellä hän nousi joukkueen runkopelaajaksi tehden 11 maalia sarjaotteluissa. Arsenalissa Bendtner teki debyyttinsä Sunderlandia vastaan Carling-cupin kolmannen kierroksen 3–0-voitetussa ottelussa 25.10.2005. Bendtner on tehnyt Arsenal-urallaan kaksi hattutemppua. Ensimmäinen tuli Mestareiden liigassa FC Portoa vastaan 9.3.2010, sekä toinen Leyton Orientia vastaan FA Cupissa 2.3.2011.

2. kesäkuuta 2011 Bendtner ilmoitti etsivänsä itselleen uutta seuraa, koska haluaa pois Arsenalista vähäisen peliajan takia. Hänet lainattiinkin Sunderlandiin elokuun 31. päivä koko kauden mittaisella lainasopimuksella. Elokuussa 2012 Bendtner siirtyi lainalle Juventukseen.

Bendtner edusti kaudet 2014–2016 saksalaisseura Wolfsburg, syyskuusta 2016 maaliskuuhun 2017 englantilaisseura Nottingham Forestia, kaudet 2017–2019 norjalaisseura Rosenborg ja syksyn 2019 kotimaassaan FC Kööpenhaminaa.

 Maajoukkueura 
Tanskan maajoukkueessa Bendtner on pelannut 81 ottelua ja tehnyt niissä 30 maalia. A-maajoukkuedebyyttinsä hän teki 16. elokuuta 2006 Puolaa vastaan pelatussa ystävyysottelussa, jossa hän teki myös maalin. Bendtner oli tuolloin vain 18-vuotias, joten hänestä tuli kaikkien aikojen viidenneksi nuorin pelaaja Tanskan maajoukkueessa.

Bendtner pelasi MM-kilpailuissa 2010 avauskokoonpanossa Tanskan kaikissa kolmessa ottelussa ja teki yhden maalin Kamerunia vastaan. EM-kilpailuissa 2012 hän pelasi täydet 90 minuuttia Tanskan kaikissa kolmessa ottelussa ja teki kaksi maalia Tanskan tappioon päättyneessä ottelussa Tanskaa vastaan.

 Maalit Tanskan maajoukkueessa 
''Tanskan maalit mainittu ensin.
 #  Päivämäärä  Pelipaikka  Vastustaja  Lopputulos  Kilpailu 1  16.8.2006  Tanska    2–0  Ystävyysottelu 2  1.9.2006  Tanska    4–2  Ystävyysottelu 3  28.3.2007  Saksa    1–0  Ystävyysottelu 4  17.11.2007  Pohjois-Irlanti    1–2  EM-kilpailujen 2008 karsinnat 5  21.11.2007  Tanska    3–0  EM-kilpailujen 2008 karsinnat 6  6.2.2008  Slovenia    2–1  Ystävyysottelu 7  26.3.2008  Tanska    1–1  Ystävyysottelu 8  10.9.2008  Portugali    3–2  MM-kilpailujen 2010 karsinnat 9  5.9.2009  Tanska    1–1  MM-kilpailujen 2010 karsinnat 10  9.9.2009  Albania    1–1  MM-kilpailujen 2010 karsinnat 11  3.3.2010  Itävalta    1–2  Ystävyysottelu 12  19.6.2010  Etelä-Afrikka    2–1  MM-kilpailut 2010 13 6.9.2011 Tanska  2–0 EM-kilpailujen 2012 karsinnat 14 15  11.10.2011  Tanska    2–1  EM-kilpailujen 2012 karsinnat 16  11.11.2011  Tanska    2–0  Ystävyysottelu 17  15.11.2011  Tanska    2–1  Ystävyysottelu 18  26.5.2012  Brasilia    1–3  Ystävyysottelu 19 13.6.2012 Ukraina  2–3 EM-kilpailut 2012 20 21  12.10.2012  Bulgaria    1–1  MM-kilpailujen 2014 karsinnat 22  14.11.2012  Turkki    1–1  Ystävyysottelu 23 11.10.2013 Tanska  2–2 MM-kilpailujen 2014 karsinnat 24 25 14.11.2014 Serbia  3–1 EM-kilpailujen 2016 karsinnat 26 27 25.3.2015 Tanska  3–2 Ystävyysottelu 28 29 30  14.11.2017  Irlanti    5–1  MM-kilpailujen 2018 karsinnat

 Yksityiselämä 
Bendtnerillä on lapsi silloisen morsiamensa Carole Flemingin kanssa, josta hän erosi vuonna 2011. Bendtner on aiheuttanut useita skandaaleja vuosien varrella. Hän on julkisesti kertonut muun muassa uhkapeliongelmistaan. Hänet on tuomittu vuonna 2013 tapahtuneesta rattijuopumuksesta ja vuonna 2018 hän pahoinpiteli Kööpenhaminassa taksinkuljettajan sairaalakuntoon, josta teosta hänet tuomittiin marraskuussa 2018 50 päivän vankeusrangaistukseen ja 1000 euron sakkoihin. Hän kärsi tuomion valvontarangaistuksena kotonaan Kööpenhaminassa käyttäen jalkapantaa.

 Lähteet 

 Aiheesta muualla 

Luokka:Tanskalaiset jalkapalloilijat
Luokka:Vuonna 1988 syntyneet
Luokka:Elävät henkilöt